Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu korosti Israelin toimivan kovin keinoin, -
jotta terroriteot eivät enää kannattaisi.
Palestiinalaispresidentti Abbas varoitti Israelia -
pysymään poissa islamin ja kristinuskon pyhiltä paikoilta.
Assadille uskollinen Syyrian armeija -
on edennyt Venäjän tukemana Syyrian länsiosissa.
Yhteenotot jatkuvat ympäri Israelia ja Länsirantaa. Pääministeri Netanjahu -
sanoi lehdistötilaisuudessa, että Israelia viime päivinä koetelleeseen -
palestiinalaisten yksittäisiskujen aaltoon ei ole nopeaa ratkaisua.
Eilen puukotettiin Tel Avivin seudulla neljää ihmistä, myös yhtä sotilasta.
Palestiinalaisten iskut ovat siten levinneet -
nyt myös Israelin liikemaailman keskukseen.
Palestiinalaishyökkääjä yritti paeta paikalta, -
jolloin toinen sotilas ampui tätä kuolettavasti. Netanjahu korosti -
Israelin toimivan kovin keinoin, jotta terrorismi ei olisi enää kannattavaa.
Nämä toimet, joista olen maininnut ja myös jättänyt mainitsematta, -
eivät tuota tulosta välittömästi.
Metodologisella määrätietoisuudella osoitamme kuitenkin, -
että terrorismi ei kannata ja että tulemme voittamaan sen.
Pääministeri Netanjahu kiitteli myös samassa yhteydessä -
Israelin kansalaisia näiden toiminnasta iskutilanteissa.
Israelilaiset toimivat iskujen sattuessa rohkeasti, rauhallisesti -
ja määrätietoisesti terroristien neutraloimiseksi ja eliminoimiseksi.
Siihen vaaditaan poikkeuksellista rohkeutta ja aloitekykyä.
Puolustusministeri Ja’alon totesi, -
että Israelilla ei ole tarvetta ryhtyä laajaan hyökkäykseen Länsirannalla, -
vaan kohdennetut operaatiot terroristien pidättämiseksi riittävät.
Hän kuvasi tilannetta monimutkaiseksi haasteeksi.
Iskut ovat huolestuttaneet viran- omaisia ja järkyttäneet israelilaisia.
Muun muassa Jerusalemin pormestari -
on kehottanut aseluvan omaavia kantamaan aseita mukanaan.
Israelissa siviilit, joilla on aseenkantolupa, -
ovat hyvin koulutettuja ammattilaisia.
Se on valtava etu kansalaistemme puolustamisessa.
Euroopassa ja USA:ssa ei samaa etua ole.
Mutta meillä Israelissa siitä on suurta hyötyä -
taistellessamme tällaista terrorismia vastaan, jossa ihmiset -
vain ilmaantuvat äkkiarvaamatta ja puukottavat viattomia ihmisiä.
Poliiseja ei riitä turvaamaan ihmisiä kaikkialla.
Niinpä tämä on hyvä keino puukottajia vastaan.
Neljä israelilaista on nyt kuollut -
puukotuksissa Jerusalemissa ja ajoneuvoampumisessa Länsirannalla.
Väkivaltaisuudet ovat leimahtaneet, kun palestiinalaiset pelkäävät, -
että juutalaisten ja muiden kuin muslimien käynnit Temppelivuorella -
muuttavat vallitsevaa tilaa, -
jonka mukaan vain muslimit saavat rukoilla alueella.
Israel on kuitenkin sanonut useita kertoja, -
ettei se aio muuttaa vallitsevaa tilaa, vaan sallii edelleen vain muslimeille -
oikeuden rukoilla tällä islamin kolmanneksi pyhimmällä paikalla.
Juutalaisille paikka on pyhin, -
sillä heidän temppelinsä sijaitsivat siellä aikoinaan.
Pääministeri Netanjahu päätti eilen kieltää -
Israelin lainsäätäjien käynnit Temppelivuorella.
Sekä knessetin arabimuslimi-
että juutalaisuskonnolliset jäsenet arvostelivat päätöstä.
Maatalousministeri Ariel (Juutalainen koti -puolue) sanoi, -
että Netanjahu teki suuren virheen.
Aion keskustella pääministerin kanssa. Mielestäni nyt tehtiin virhe.
Tällaista ei ole tapahtunut 47 vuoteen, eli siitä lähtien, kun saimme takaisin -
juutalaisuuden pyhimmän paikan, Temppelivuoren. Näin ei pitäisi toimia.
Knessetjäsen Jamal Zahalka (Yhdistynyt arabilista) -
yritti päästä Temppelivuorelle, mutta poliisi pysäytti hänet.
Al-Aksalla käynnit ovat normaali asia palestiinalaisille.
Miehityksen läsnäolo taas on epänormaali asia.
Näillä poliiseilla ei ole mitään oikeutta olla täällä.
Netanjahu kielsi knessetin arabi- ja juutalaisjäseniltä -
pääsyn al-Aksalle. Emme hyväksy tätä.
En aio kunnioittaa Netanjahun päätöksiä. Menemme al-Aksalle -
myös vastoin heidän tahtoaan, sillä tämä paikka on meidän.
Palestiinalaispresidentti Abbas sanoi haluavansa välttää -
aseellista yhteenottoa Israelin kanssa mutta varoitti Israelia -
pysymään poissa islamin ja kristinuskon pyhiltä paikoilta.
Sanomme Israelin hallitukselle: -
Pysykää poissa islamin ja kristinuskon pyhiltä paikoilta.
Pysykää erossa meistä. Me haluamme rauhaa.
Kätemme pysyy ojennettuna rauhaa varten -
huolimatta kaikesta, mitä me joudumme takianne kärsimään.
Me nimittäin olemme rauhantavoittelijoita.
Tiedoksenne: Jos täällä joskus päästään rauhaan, -
niin siinä on sitten mukana koko maailma.
Israelin johto on syyttänyt palestiinalaisjohtajia siitä, -
että nämä käyttävät pelinappulana muslimien huolta -
al-Aksasta lietsoakseen palestiinalaisia väkivaltaan.
Israelin oppositiojohtaja Herzog sanoi, -
ettei poliitikoille tulisi sallia pääsyä Temppelivuorelle, -
jotta kasvavat jännitteet eivät muuttuisi väkivaltaisiksi.
Olemme todistaneet erittäin vakavaa väkivallan aaltoa, -
josta on ollut viitteitä jo pidemmän aikaa.
Meidän olisi pitänyt päästä eroon -
molempien osapuolten ekstremisteistä Temppelivuorella jo kauan sitten.
Kummankaan osapuolen poliitikoille -
ei olisi pitänyt sallia pääsyä Temppelivuorelle.
Nyt on toimittava vastuullisesti -
kaikissa Jerusalemia ja Temppelivuorta koskevissa asioissa.
Vaikka väkivaltaisuudet ovat muuttaneet tilannetta, -
Israelin puolustustahojen mukaan turvallisuusyhteistyö -
palestiinalaishallinnon kanssa Länsirannalla jatkuu.
Libanonin turvajoukot käyttivät kyynelkaasua ja vesitykkejä -
hajottaakseen Beirutissa hallituksen- vastaisen mielenosoituksen, -
joka oli muuttunut väkivaltaiseksi.
Libanonissa on jo viikkojen ajan järjestetty protesteja, -
kun ihmiset ovat raivostuneet -
muun muassa maan poliittisesta lamaannustilasta ja korruptiosta.
Libanonin kriisi liittyy laajempaan alueelliseen myllerrykseen, -
eritoten konfliktiin Syyriassa, -
josta on tullut yli miljoona pakolaista Libanoniin.
Lähi-idän kilpailevat vallat Saudi-Arabia ja Iran -
tukevat Libanonissa vastakkaisia poliittisia ryhmiä.
Ne tukevat myös Syyriassa vastapuolia. Saudi-Arabia tukee -
entisen pääministeri Haririn sunnijohtoista liikettä.
Iran puolestaan tukee shiiaislamistista Hizbollahia.
Hallituksenvastaisia protesteja järjestetään -
johtavista poliittisista puolueista riippumattomina.
Protestit ovat kuitenkin suora haaste maan poliittiselle järjestelmälle.
Presidentti Assadille uskollinen Syyrian armeija -
on edennyt maan länsiosissa sen jälkeen, -
kun Assadin armeijan päällikkö ilmoitti laajamittaisesta hyökkäyksestä -
kapinallisille menetettyjen kaupunkien valtaamiseksi takaisin.
Syyrian asevoimat ryhtyi tänään laajamittaiseen hyökkäykseen.
Tavoite on häätää terroristiryhmät -
sekä vapauttaa ne alueet ja kaupungit, -
jotka ovat kärsineet näiden ryhmien rikoksista.
Syyrian hallituksen joukot ja liittolaismiliisit ovat aloittaneet -
Venäjän sotilaallisella tuella hyökkäyksen kapinallisia vastaan.
Pyrkimys on turvata Assadin vallalle elintärkeä läntinen rannikkoalue, -
nyt kun myös Venäjä on käynnistänyt toimensa Assadin rinnalla.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Shabat shalom, nähdään maanantaina!
Suomennos: Sirpa Bågman